CELEX: 32019D0314
Language: et
Date: 2019-02-21 00:00:00
Title: Komisjoni rakendusotsus (EL) 2019/314, 21. veebruar 2019, millega kiidetakse heaks tavapärase sisepõlemismootori jõul liikuvates sõiduautodes ja teatavates hübriidjõul liikuvates sõiduautodes kasutamiseks ette nähtud SEG Automotive Germany GmbH suure kasuteguriga 48 V mootoris-generaatoris (BRM) ja sellega ühendatud 48 V / 12 V alalispingemuunduris kasutatav tehniline lahendus kui uuenduslik tehniline lahendus väikeste tarbesõidukite CO2 heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (EMPs kohaldatav tekst)

22.2.2019   
               
               
                  ET
               
               
                  Euroopa Liidu Teataja
               
               
                  L 51/42
               
            
         KOMISJONI RAKENDUSOTSUS (EL) 2019/314,
         21. veebruar 2019,
         millega kiidetakse heaks tavapärase sisepõlemismootori jõul liikuvates sõiduautodes ja teatavates hübriidjõul liikuvates sõiduautodes kasutamiseks ette nähtud SEG Automotive Germany GmbH suure kasuteguriga 48 V mootoris-generaatoris (BRM) ja sellega ühendatud 48 V / 12 V alalispingemuunduris kasutatav tehniline lahendus kui uuenduslik tehniline lahendus väikeste tarbesõidukite CO2 heite vähendamiseks vastavalt Euroopa Parlamendi ja nõukogu määrusele (EÜ) nr 443/2009
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. aprill 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 12 lõiget 4,
         ning arvestades järgmist:
         
                     (1)
                  
                  
                     Tarnija SEG Automotive Germany GmbH esitas 14. mail 2018 taotluse M1-kategooria sõidukites kasutamiseks ette nähtud suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduri heakskiitmiseks ökoinnovatsioonina. Taotlust hinnati kooskõlas määruse (EÜ) nr 443/2009 artikliga 12 ja komisjoni rakendusmäärusega (EL) nr 725/2011 (2).
                  
               
                     (2)
                  
                  
                     48 V mootor-generaator on reverseeritav seade, mis töötab elektrimootorina, mis muundab elektrienergiat mehaaniliseks energiaks, või generaatorina, mis muundab mehaanilist energiat elektrienergiaks nagu tavapärane generaator. Esitatud taotluses keskenduti komponendi generaatorifunktsioonile.
                  
               
                     (3)
                  
                  
                     Taotleja pakkus välja kaks erinevat meetodit süsteemi kogukasuteguri määramiseks, mille puhul võetakse arvesse nii 48 V mootori-generaatori kui ka 48 V / 12 V alalisvoolumuunduri kasutegurit. Esimesel meetodil arvutatakse 48 V mootori-generaatori ja selle 48 V / 12 V alalisvoolumuunduri kasutegurid eraldi, teisel meetodil arvutatakse 48 V mootori-generaatori ja selle 48 V / 12 V alalisvoolumuunduri kasutegurid koos (ühendmeetod). Mõlemad katsemenetlused on kooskõlas tehniliste suunistega, mille järgi koostatakse uuendusliku tehnilise lahenduse heakskiitmise taotlus vastavalt määrusele (EÜ) nr 443/2009. Võrreldes katsemeetodiga, mis on kindlaks määratud suure kasuteguriga 12 V mootorite-generaatorite heakskiitmist käsitlevas komisjoni rakendusotsuses (EL) 2017/785, (3) kasutatakse 48 V mootorite-generaatorite katsemeetodi puhul eri pingeid ja katsevoolusid, et võtta arvesse 48 V mootori-generaatori eripära.
                  
               
                     (4)
                  
                  
                     Taotluses esitatud teabest selgub, et määruse (EÜ) nr 443/2009 artiklis 12 ja rakendusmääruse (EL) nr 725/2011 artiklites 2 ja 4 osutatud tingimused ja kriteeriumid on mõlema väljapakutud meetodi puhul täidetud. Sellest lähtuvalt tuleks ökoinnovatsioonina heaks kiita SEG Automotive Germany GmbH suure kasuteguriga 48 V mootor-generaator (BRM) ja sellega ühendatud 48 V / 12 V alalispingemuundur kasutatuna M1-kategooria sõidukites.
                  
               
                     (5)
                  
                  
                     On asjakohane kiita heaks katsemeetodid, mille abil määratakse CO2 heite vähenemine, mis saavutatakse SEG Automotive Germany GmbH suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduri kasutamisega. Tootja eriheite määramisel vastavalt määrusele (EÜ) nr 443/2009 võib võtta arvesse üksnes sellist heite vähenemist, mis on määratud ühel meetodil kahest käesolevas otsuses sätestatud katsemeetodist.
                  
               
                     (6)
                  
                  
                     SEG Automotive Germany GmbH suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduri kasutamisega saavutatava CO2 heite vähenemise määramiseks tuleb kindlaks määrata võrdlustehnoloogia, mille alusel tuleks hinnata generaatorifunktsiooni kasutegurit. Eksperdihinnangut arvesse võttes on asjakohane käsitada võrdlustehnoloogiana vahelduvvoolugeneraatorit, mille kasutegur on 67 %; seda kasutatakse käesoleva otsuse kohaseks CO2 heite vähenemise määramiseks.
                  
               
                     (7)
                  
                  
                     M1-kategooria hübriidsõidukite puhul põhinevad katsemeetodid teatavatel tingimustel, mis kehtivad üksnes selliste sõidukite puhul, millega seoses on lubatud kasutada korrigeerimata mõõtmistulemusi, näiteks kütusekulu või CO2 heidet, mis on mõõdetud ÜRO Euroopa Majanduskomisjoni (UNECE) eeskirja nr 101 8. lisas täpsustatud I tüüpi katsega. Seetõttu kuuluvad käesoleva otsuse kohaldamisalasse kõik sisepõlemismootori jõul töötavad M1-kategooria sõidukid, kuid vaid teatavad M1-kategooria hübriidsõidukid.
                  
               
                     (8)
                  
                  
                     SEG Automotive Germany GmbH suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduri kasutamisega saavutatavat CO2 heite vähenemist võib osaliselt tõendada komisjoni määruse (EÜ) nr 692/2008 (4) XII lisas osutatud katsega. Seetõttu tuleb tagada, et kõnealust osalist tõendatavust võetaks arvesse metoodikas, millega uuritakse mootori-generaatori kasutamisest tulenevat CO2 heite vähenemist.
                  
               
                     (9)
                  
                  
                     Kui tüübikinnitusasutus leiab, et SEG Automotive Germany GmbH suure kasuteguriga 48 V mootor-generaator (BRM), millega on ühendatud 48 V / 12 V alalispingemuundur, ei vasta sertifitseerimistingimustele, tuleks heite vähenemise sertifitseerimise taotlus tagasi lükata.
                  
               
                     (10)
                  
                  
                     Käesolevat otsust tuleks kohaldada kuni 2020. aastani (2020. aasta kaasa arvatud) seoses määruse (EÜ) nr 692/2008 XII lisas osutatud katsemenetlusega. Alates 1. jaanuarist 2021 hinnatakse uuenduslikke tehnilisi lahendusi komisjoni määruses (EL) 2017/1151 (5) sätestatud katsemenetluse järgi.
                  
               
                     (11)
                  
                  
                     Selleks et määrata ökoinnovatsiooni üldkood, mida kasutatakse Euroopa Parlamendi ja nõukogu direktiivi 2007/46/EÜ (6) I, VIII ja IX lisale vastavates asjakohastes tüübikinnitusdokumentides, tuleks määrata individuaalne kood, mida kasutatakse SEG Automotive Germany GmbH suure kasuteguriga 48 V mootor-generaator (BRM), millega on ühendatud 48 V / 12 V alalispingemuundur, uuendusliku tehnoloogia tähistamiseks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Heakskiitmine
            SEG Automotive Germany GmbH suure kasuteguriga 48 V mootoris-generaatoris (BRM) ja sellega ühendatud 48 V / 12 V alalispingemuunduris kasutatav tehniline lahendus kiidetakse heaks uuendusliku tehnilise lahendusena määruse (EÜ) nr 443/2009 artikli 12 tähenduses, kui kõnealust uuenduslikku tehnilist lahendust kasutatakse sisepõlemismootori jõul töötavates N1-kategooria sõidukites või sellistes N1-kategooria hübriidsõidukites, mille puhul on täidetud ÜRO Euroopa Majanduskomisjoni eeskirja nr 101 8. lisa punkti 6.3.2 alapunktis 2 või 3 sätestatud tingimused.
         
         
            Artikkel 2
            Mõisted
            Käesoleva otsuse kohaldamisel käsitatakse 48 V mootorit-generaatorit reverseeritava seadmena, mis töötab elektrimootorina, mis muundab elektrienergiat mehaaniliseks energiaks, või generaatorina, mis muundab mehaanilist energiat elektrienergiaks nagu tavapärane generaator. Käesolevas otsuses keskendutakse sellise komponendi generaatorifunktsioonile.
         
         
            Artikkel 3
            Taotlus CO2 heite vähenemise sertifitseerimiseks
            
               1.   Tootja võib taotleda sellise CO2 heite vähenemise sertifitseerimist, mis saavutatakse ühe või mitme SEG Automotive Germany GmbH suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduriga, mis on ette nähtud kasutamiseks artiklis 1 sätestatud tingimustele vastavates M1-kategooria sõidukites.
            
            
               2.   Ühe või mitme SEG Automotive Germany GmbH suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduriga saavutatava CO2 heite vähenemise sertifitseerimistaotlusele lisatakse sõltumatu kontrolliaruanne, milles kinnitatakse, et rakendusmääruse (EL) nr 725/2011 artiklis 9 sätestatud CO2 heite vähenemise miinimummäära (1 g CO2 / km) nõue on täidetud.
            
            
               3.   Tüübikinnitusasutus lükkab sertifitseerimistaotluse tagasi, kui ta leiab, et muunduriga ühendatud mootor-generaator või muunduritega ühendatud mootorid-generaatorid on paigaldatud sõidukitesse, mis ei vasta artiklis 1 sätestatud tingimustele, või kui saavutatud CO2 heite vähenemine jääb väiksemaks rakendusmääruse (EL) nr 725/2011 artikli 9 lõikes 1 sätestatud miinimummäärast.
            
         
         
            Artikkel 4
            CO2 heite vähenemise sertifitseerimine
            
               1.   SEG Automotive Germany GmbH suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduri kasutamisega saavutatav CO2 heite vähenemine määratakse ühel meetodil kahest, mis on sätestatud lisas.
            
            
               2.   Kui tootja taotleb sama sõidukiversiooni korral rohkem kui ühe SEG Automotive Germany GmbH suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduriga saavutatava CO2 heite vähenemise sertifitseerimist, teeb tüübikinnitusasutus kindlaks, milline katsetatud mootoritest-generaatoritest koos sellega ühendatud muunduriga vähendab CO2 heidet kõige vähem, ning kannab kõnealuse näitaja asjaomastesse tüübikinnitusdokumentidesse. Kõnealune vähenemine märgitakse ka vastavustunnistusse kooskõlas rakendusmääruse (EL) nr 725/2011 artikli 11 lõikega 2.
            
            
               3.   Tüübikinnitusasutus registreerib kontrolliaruande ja katsetulemused, mille alusel määrati heite vähenemine, ning teeb selle teabe taotluse korral komisjonile kättesaadavaks.
            
         
         
            Artikkel 5
            Ökoinnovatsiooni kood
            Tüübikinnitusdokumentidesse, milles osutatakse käesolevale otsusele vastavalt rakendusmääruse (EL) nr 725/2011 artikli 11 lõikele 1, märgitakse ökoinnovatsiooni kood „27“.
         
         
            Artikkel 6
            Kohaldatavus
            Käesolevat otsust kohaldatakse kuni 31. detsembrini 2020.
         
         
            Artikkel 7
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 21. veebruar 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 140, 5.6.2009, lk 1.
         
            (2)  Komisjoni 25. juuli 2011. aasta rakendusmäärus (EL) nr 725/2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EÜ) nr 443/2009 (ELT L 194, 26.7.2011, lk 19.
         
            (3)  Komisjoni 5. mai 2017. aasta rakendusotsus (EL) 2017/785, millega kiidetakse heaks tavapärase sisepõlemismootori jõul liikuvates sõiduautodes kasutamiseks ette nähtud suure kasuteguriga 12 V mootor-generaatorid kui uudne tehniline lahendus sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 118, 6.5.2017, lk 20)
         
            (4)  Komisjoni 18. juuli 2008. aasta määrus (EÜ) nr 692/2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
         
            (5)  Komisjoni 1. juuni 2017. aasta määrus (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite heitmetega (Euro 5 ja Euro 6) ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ja tunnistatakse kehtetuks määrus (EÜ) nr 692/2008 (ELT L 175, 7.7.2017, lk 1).
         
            (6)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).
      
      
         
            LISA
            
               Artiklis 1 sätestatud tingimustele vastavatesse sõidukitesse paigaldatud SEG Automotive Germany GmbH suure kasuteguriga 48 V mootori-generaatori (BRM) ja sellega ühendatud 48 V / 12 V alalispingemuunduri kasutamisest tuleneva CO2 heite vähenemise määramise metoodika
            
            1.   SISSEJUHATUS
            Selleks et määrata, kui palju väheneb CO2 heide seoses SEG Automotive Germany GmbH suure kasuteguriga 48 V mootori-generaatori (BRM) (edaspidi „48 V mootor-generaator“ või „mootor-generaator“) ja sellega ühendatud 48 V / 12 V alalispingemuunduri generaatorifunktsiooni kasutamisega artiklis 1 sätestatud tingimustele vastavates sõidukites, tuleb kindlaks määrata järgmine:
            
                        1)
                     
                     
                        katsetingimused;
                     
                  
                        2)
                     
                     
                        katseseadmed;
                     
                  
                        3)
                     
                     
                        kogukasuteguri määramise menetlus;
                     
                  
                        4)
                     
                     
                        CO2 heite vähenemise määramise menetlus;
                     
                  
                        5)
                     
                     
                        CO2 heite vähenemise mõõtemääramatuse kindlakstegemise menetlus.
                     
                  CO2 heite vähenemise määramiseks saab kasutada kahte eri meetodit. Meetodite kirjeldused on esitatud allpool.
            2.   TÄHISED, NÄITAJAD JA ÜHIKUD
            
               Ladina tähed
            
            
                        
                           
                     
                     
                        –
                     
                     
                        CO2-heite vähenemine [g CO2 /km]
                     
                  
                        CO2
                        
                     
                     
                        –
                     
                     
                        süsinikdioksiid
                     
                  
                        CF
                     
                     
                        –
                     
                     
                        teisendustegur (l/100 km) → (g CO2/km) [gCO2/l] tabelist 3
                     
                  
                        h
                     
                     
                        –
                     
                     
                        sagedus tabelist 1
                     
                  
                        i
                     
                     
                        –
                     
                     
                        tööpunktide arv
                     
                  
                        I
                     
                     
                        –
                     
                     
                        voolutugevus mõõtmisel [A]
                     
                  
                        l
                     
                     
                        –
                     
                     
                        mõõtmiste arv valimis 48 V / 12 V alalispingemuunduri puhul
                     
                  
                        m
                     
                     
                        –
                     
                     
                        mõõtmiste arv valimis 48 V mootori-generaatori puhul
                     
                  
                        M
                     
                     
                        –
                     
                     
                        pöördemoment [Nm]
                     
                  
                        n
                     
                     
                        –
                     
                     
                        pöörlemissagedus [min– 1] tabelist 1
                     
                  
                        P
                     
                     
                        –
                     
                     
                        võimsus [W]
                     
                  
                        
                           
                     
                     
                        –
                     
                     
                        48 V / 12 V alalispingemuunduri kasuteguri keskväärtuse standardhälve [%]
                     
                  
                        
                           
                     
                     
                        –
                     
                     
                        48 V mootori-generaatori kasuteguri standardhälve [%]
                     
                  
                        
                           
                     
                     
                        –
                     
                     
                        48 V mootori-generaatori kasuteguri keskväärtuse standardhälve [%]
                     
                  
                        
                           
                     
                     
                        –
                     
                     
                        kogukasuteguri standardhälve [%]
                     
                  
                        
                           
                     
                     
                        –
                     
                     
                        CO2 heite koguvähenemise standardhälve [g CO2 / km]
                     
                  
                        U
                     
                     
                        –
                     
                     
                        katsepinge mõõtmisel [V]
                     
                  
                        v
                     
                     
                        –
                     
                     
                        keskmine sõidukiirus uues Euroopa sõidutsüklis (NEDC) [km/h]
                     
                  
                        VPe
                        
                     
                     
                        –
                     
                     
                        kütuse erikulu [l/kWh] tabelist 2
                     
                  
               Kreeka tähed
            
            
                        Δ
                     
                     
                        –
                     
                     
                        vahe
                     
                  
                        ηB
                        
                     
                     
                        –
                     
                     
                        võrdlusgeneraatori kasutegur [%]
                     
                  
                        ηDCDC
                        
                     
                     
                        –
                     
                     
                        48 V / 12 V alalispingemuunduri kasutegur [%]
                     
                  
                        
                           
                     
                     
                        –
                     
                     
                        48 V / 12 V alalispingemuunduri keskmine kasutegur [%]
                     
                  
                        ηMG
                        
                     
                     
                        –
                     
                     
                        48 V mootori-generaatori kasutegur [%]
                     
                  
                        
                           
                     
                     
                        –
                     
                     
                        48 V mootori-generaatori keskmine kasutegur tööpunktis i [%]
                     
                  
                        ηTOT
                        
                     
                     
                        –
                     
                     
                        kogukasutegur [%]
                     
                  
               Allindeksid
            
            Indeks (i) osutab tööpunktile
            Indeks (j) osutab mõõtmisele valimis
            
                        MG
                     
                     
                        –
                     
                     
                        mootor-generaator
                     
                  
                        m
                     
                     
                        –
                     
                     
                        mehaaniline
                     
                  
                        RW
                     
                     
                        –
                     
                     
                        tegelikes sõidutingimustes
                     
                  
                        TA
                     
                     
                        –
                     
                     
                        tüübikinnitustingimustes (NEDC)
                     
                  
                        B
                     
                     
                        –
                     
                     
                        võrdlustase
                     
                  3.   1. MEETOD (ERALDI MEETOD)
            3.1.   48 V mootori-generaatori kasutegur
            
            48 V mootori-generaatori kasutegur, välja arvatud käesolevas punktis sätestatud elemendid, määratakse vastavalt ISO standardile 8854:2012.
            Tüübikinnitusasutusele tuleb esitada tõendid, et suure kasuteguriga 48 V mootori-generaatori pöörlemissageduste vahemik on kooskõlas tabelisse 1 märgituga. Mõõtmine toimub mitmes tööpunktis, mis on märgitud tabelisse 1. Suure kasuteguriga 48 V mootori-generaatori voolutugevuseks loetakse pool kõigi tööpunktide nimivoolust. Kõigil pöörlemissagedustel hoitakse mootori-generaatori pinge ja väljundvool konstantsena (pinge 52 V).
            
               Tabel 1
            
            
               Tööpunktid
            
            
                        Tööpunkt
                        i
                     
                     
                        Kestus
                        [s]
                     
                     
                        Pöörlemissagedus
                        ni [min– 1]
                     
                     
                        Sagedus
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Kasutegur arvutatakse igas tööpunktis valemiga 1.
            
               Valem 1
            
            
               
            Kõiki kasuteguri mõõtmisi tehakse järjest vähemalt viis (5) korda. Arvutatakse mõõtmiste keskmine igas tööpunktis ().
            Generaatorifunktsiooni kasutegur (ηMG) arvutatakse valemiga 2.
            
               Valem 2
            
            
               
            3.2.   48 V / 12 V alalispingemuunduri kasutegur
            
            48 V / 12 V alalispingemuunduri kasutegur määratakse järgmistel tingimustel:
            
                        —
                     
                     
                        14,3-voldine väljundpinge;
                     
                  
                        —
                     
                     
                        48 V / 12 V alalispingemuunduri nimivõimsuse väljundvool jagatakse 14,3 voldiga.
                     
                  48 V / 12 V alalispingemuunduri nimivõimsus on seadme pidev väljundvõimsus 12 V poolel, mille tagab alalispingemuunduri tootja standardis ISO 8854:2012 sätestatud tingimustel.
            48 V / 12 V alalispingemuunduri kasutegurit mõõdetakse järjest vähemalt viis (5) korda. Arvutatakse kõigi mõõtmiste keskmine väärtus (), mida kasutatakse punktis 3.3 sätestatud arvutustes.
            3.3.   Kogukasutegur ja mehaanilise võimsuse sääst
            
            48 V mootori-generaatori ja sellega ühendatud 48 V / 12 V alalispingemuunduri kogukasutegur arvutatakse valemi 3 alusel.
            
               Valem 3
            
            
               
            48 V mootori-generaatori ja sellega ühendatud 48 V / 12 V alalispingemuunduri generaatorifunktsiooni kasutamisega kaasneb mehaanilise võimsuse sääst tegelikes sõidutingimustes (ΔPmRW) ja tüübikinnitustingimustes (NEDC) (ΔPmTA) valemiga 4.
            
               Valem 4
            
            ΔPm = ΔPmRW – ΔPmTA
            
            Mehaanilise võimsuse sääst tegelikes sõidutingimustes (ΔPmRW) arvutatakse valemiga 5 ja mehaanilise võimsuse sääst tüübikinnitustingimustes (NEDC) (ΔPmTA) arvutatakse valemiga 6.
            
                         
                     
                     
                        
                           Valem 5
                        
                        
                           
                     
                  
                         
                     
                     
                        
                           Valem 6
                        
                        
                           
                     
                  kus
            
                        PRW
                        
                     
                     
                        :
                     
                     
                        võimsustarve tegelikes sõidutingimustes [W], mis on hinnanguliselt 750 W
                     
                  
                        PTA
                        
                     
                     
                        :
                     
                     
                        võimsustarve tüübikinnitustingimustes (NEDC) [W], mis on hinnanguliselt 350 W
                     
                  
                        ηB
                        
                     
                     
                        :
                     
                     
                        võrdlusgeneraatori kasutegur [%], mis võetakse võrdseks 67 %-ga
                     
                  3.4.   CO2 heite vähenemise arvutamine
            
            48 V mootori-generaatori ja sellega ühendatud 48 V / 12 V alalispingemuunduri kasutamisest tulenev CO2 heite vähenemine arvutatakse valemiga 7.
            
               Valem 7
            
            
               
            kus
            
                        v
                     
                     
                        :
                     
                     
                        NEDC keskmine sõidukiirus [km/h], mis võetakse võrdseks väärtusega 33,58 km/h
                     
                  
                        VPe
                        
                     
                     
                        :
                     
                     
                        tabelis 2 täpsustatud kütuse erikulu
                        
                           Tabel 2
                        
                        
                           Kütuse erikulu
                        
                        
                                    Mootoritüüp
                                 
                                 
                                    Kütuse erikulu (VPe)
                                    [l/kWh]
                                 
                              
                                    Bensiinimootor
                                 
                                 
                                    0,264
                                 
                              
                                    Turbo-bensiinimootor
                                 
                                 
                                    0,280
                                 
                              
                                    Diiselmootor
                                 
                                 
                                    0,220
                                 
                              
                  
                        CF
                     
                     
                        :
                     
                     
                        teisendustegur (l/100 km) → (g CO2/km) [gCO2/l] tabelist 3
                        
                           Tabel 3
                        
                        
                           Kütuse teisendustegur
                        
                        
                                    Kütuseliik
                                 
                                 
                                    Teisendustegur (l / 100 km) → (g CO2 / km) (CF)
                                    [gCO2/l]
                                 
                              
                                    Bensiin
                                 
                                 
                                    2 330 
                                 
                              
                                    Diislikütus
                                 
                                 
                                    2 640 
                                 
                              
                  3.5.   Statistilise vea arvutamine
            
            Arvutatakse mõõtmise teel saadud katsetulemuste statistiline viga. Iga tööpunkti kohta arvutatakse standardhälve valemiga 8.
            
               Valem 8
            
            
               
            Suure kasuteguriga 48 V mootori-generaatori kasuteguri standardhälve () arvutatakse valemiga 9.
            
               Valem 9
            
            
               
            48 V / 12 V alalispingemuunduri kasuteguri standardhälve () arvutatakse valemiga 10.
            
               Valem 10
            
            
               
            Mootori-generaatori kasuteguri () ja 48 V / 12 V alalispingemuunduri kasuteguri () standardhälve põhjustab CO2 heite vähenemise () mõõtemääramatuse. See mõõtemääramatus arvutatakse valemiga 11:
            
               Valem 11
            
            
               
            4.   2. MEETOD (ÜHENDMEETOD)
            4.1.   48 V mootori-generaatori ja sellega ühendatud 48 V / 12 V alalispingemuunduri kasutegur
            
            48 V mootori-generaatori ja sellega ühendatud 48 V / 12 V alalispingemuunduri kasutegur, välja arvatud käesolevas punktis sätestatud elemendid, määratakse vastavalt ISO standardile 8854:2012.
            Tüübikinnitusasutusele tuleb esitada tõendid, et suure kasuteguriga 48 V mootori-generaatori pöörlemissageduste vahemik on kooskõlas tabelisse 1 märgituga.
            Mõõtmine toimub mitmes tööpunktis, mis on märgitud tabelisse 1. Suure kasuteguriga 48 V mootori-generaatori ja sellega ühendatud 48 V / 12 V alalispingemuunduri voolutugevuseks loetakse pool 48 V / 12 V alalispingemuunduri kõigi tööpunktide nimivoolust.
            48 V / 12 V alalispingemuunduri nimivool on 48 V / 12 V alalispingemuunduri nimiväljundvõimsus jagatud 14,3 voldiga. 48 V / 12 V alalispingemuunduri nimivõimsus on seadme pidev väljundvõimsus 12 V poolel, mille tagab alalispingemuunduri tootja standardis ISO 8854:2012 sätestatud tingimustel.
            Kõigil pöörlemissagedustel hoitakse mootori-generaatori pinge ja väljundvool konstantsena (pinge 52 V).
            Kasutegur arvutatakse igas tööpunktis valemiga 12.
            
               Valem 12
            
            
               
            Kõiki kasuteguri mõõtmisi tehakse järjest vähemalt viis (5) korda. Arvutatakse mõõtmiste keskmine igas tööpunktis ().
            Generaatorifunktsiooni kasutegur (ηTOT) arvutatakse valemiga 13.
            
               Valem 13
            
            
               
            Mõõtmiskorraldus peab võimaldama mõõta eraldi 48V mootori-generaatori kasutegurit.
            4.2.   48 V mootori-generaatori ja sellega ühendatud 48 V / 12 V alalispingemuunduri kasuteguri ülehindamise vältimise tõendamine
            
            Selleks et kasutada ηTOT määramiseks punktis 4.1 sätestatud menetlust, tuleb tõendada, et eraldi 48 V mootori-generaatori kasutegur, mis on saadud punktis 4.1 sätestatud tingimustel, on väiksem kui kasutegur, mis on saadud punktis 3.1 sätestatud tingimustel.
            4.3.   Mehaanilise võimsuse sääst
            
            48 V mootori-generaatori ja sellega ühendatud 48 V / 12 V alalispingemuunduri generaatorifunktsiooni kasutamisega kaasneb mehaanilise võimsuse sääst tegelikes sõidutingimustes (ΔPmRW) ja tüübikinnitustingimustes (ΔPmTA) valemiga 14.
            
               Valem 14
            
            ΔPm = ΔPmRW – ΔPmTA
            
            Mehaanilise võimsuse sääst tegelikes sõidutingimustes (ΔPmRW) arvutatakse valemiga 15 ja mehaanilise võimsuse sääst tüübikinnitustingimustes (ΔPmTA) valemiga 16.
            
                         
                     
                     
                        
                           Valem 15
                        
                        
                           
                     
                  
                         
                     
                     
                        
                           Valem 16
                        
                        
                           
                     
                  kus
            
                        PRW
                        
                     
                     
                        :
                     
                     
                        võimsustarve tegelikes sõidutingimustes [W], mis on hinnanguliselt 750 W
                     
                  
                        PTA
                        
                     
                     
                        :
                     
                     
                        võimsustarve tüübikinnitustingimustes (NEDC) [W], mis on hinnaguliselt 350 W
                     
                  
                        ηB
                        
                     
                     
                        :
                     
                     
                        võrdlusgeneraatori kasutegur [%], mis võetakse võrdseks 67 %-ga.
                     
                  4.4.   CO2-heite vähenemise arvutamine
            
            48 V mootori-generaatori ja sellega ühendatud 48 V / 12 V alalispingemuunduri kasutamisest tulenev CO2-heite vähenemine arvutatakse valemiga 17.
            
               Valem 17
            
            
               
            kus
            
                        v
                     
                     
                        :
                     
                     
                        NEDC keskmine sõidukiirus [km/h], mis võetakse võrdseks väärtusega 33,58 km/h
                     
                  
                        VPe
                        
                     
                     
                        :
                     
                     
                        tabelis 2 täpsustatud kütuse erikulu
                     
                  
                        CF
                     
                     
                        :
                     
                     
                        teisendustegur (l/100 km) → (g CO2/km) [gCO2/l] tabelist 3
                     
                  4.5.   Statistilise vea arvutamine
            
            Arvutatakse mõõtmisest tingitud katsetulemuste statistilised vead. Iga tööpunkti kohta arvutatakse standardhälve valemiga 18.
            
               Valem 18
            
            
               
            Suure kasuteguriga 48 V mootori-generaatori ja sellega ühendatud 48 V / 12 V alalispingemuunduri kasuteguri standardhälve () arvutatakse valemiga 19.
            
               Valem 19
            
            
               
            Mootori-generaatori kasuteguri ja 48 V / 12 V alalispingemuunduri kasuteguri standardhälve põhjustab CO2 heite vähenemise mõõtemääramatuse (). Kõnealune mõõtemääramatus arvutatakse valemiga 20:
            
               Valem 20
            
            
               
            5.   ÜMARDAMINE
            Arvutatud CO2 heite vähenemine () ja CO2 heite vähenemise statistiline viga () ümardatakse ja säilitatakse kuni kaks kümnendkohta.
            CO2 heite vähenemise arvutustes võib suurusi kasutada ümardamata või need tuleb ümardada ja esitada sellise vähima kümnendkohtade arvuga, et sellest tekkiv suurim kogumõju vähenemisele (st kõikide väärtuste ümardamise tulemus) jääks väiksemaks kui 0,25 g CO2 / km.
            6.   STATISTILINE OLULISUS (mõlema meetodi puhul)
            Suure kasuteguriga 48 V mootoriga-generaatoriga varustatud igat tüüpi, varianti ja versiooni sõiduki puhul tuleb tõendada, et valemi 7 või valemi 17 kohaselt arvutatud CO2 heite vähenemise mõõtemääramatus ei ole suurem kui CO2 heite koguvähenemise ning rakendusmääruse (EL) nr 725/2011 artikli 9 lõikes 1 ja komisjoni rakendusmääruses (EL) nr 427/2014 (1) artikli 9 lõikes 1 kindlaks määratud vähenemise miinimummäära vahe (vt valem 21).
            
               Valem 21
            
            
               
            kus
            
                        MT
                     
                     
                        :
                     
                     
                        miinimummäär [g CO2 / km]
                     
                  
                        
                           
                     
                     
                        :
                     
                     
                        CO2 heite koguvähenemine [g CO2 / km]
                     
                  
                        
                           
                     
                     
                        :
                     
                     
                        CO2 heite koguvähenemise standardhälve [g CO2 / km]
                     
                  
                        
                           
                     
                     
                        :
                     
                     
                        CO2 heite parandustegur suure kasuteguriga 48 V mootori-generaatori ja 48 V / 12 V alalispingemuunduri massi ning võrdlusgeneraatori massi positiivse vahe tõttu. Parandustegurid  on esitatud tabelis 4.
                        
                           Tabel 4
                        
                        
                           Lisamassist tingitud parandustegur CO2 heite vähenemise arvutamiseks
                        
                        
                                    Kütuseliik
                                 
                                 
                                    Masside positiivsest vahest tingitud parandustegur CO2 heite vähenemise arvutamiseks ()
                                    [g CO2/km]
                                 
                              
                                    Bensiin
                                 
                                 
                                    0.0277 · Δm
                                 
                              
                                    Diislikütus
                                 
                                 
                                    0.0383 · Δm
                                 
                              
                  Δm (tabelis 4) on 48 V mootori-generaatori ja 48 V / 12 V alalispingemuunduri paigaldamisest tulenev lisamass. See on 48 V mootori-generaatori ja sellega ühendatud 48 V / 12 V alalispingemuunduri massi ning võrdlusgeneraatori massi positiivne vahe. Võrdlusgeneraatori mass on 7 kg. Lisamassi kontrollitakse ja see kinnitatakse kontrolliaruandes, mis esitatakse tüübikinnitusasutusele koos sertifitseerimistaotlusega.
            
               (1)  Komisjoni 25. aprilli 2014. aasta rakendusmäärus (EL) nr 427/2014, millega kehtestatakse väikeste tarbesõidukite vähese CO 2 -heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EL) nr 510/2011 (ELT L 125, 26.4.2014, lk 57).